
| YR ORUCHAFIAETH AR BRYDAIN, 
Fel y bu yn Nyddiau y Freninês Mari; 


Brotestaniaid o bob Gradd ac Enw, 
, i fod yn eífro.. 


CENIR AR “FRYNIAU YR IWERDDON.” 


l TnrcorroN gwiwlon Gwalia, gwrandewch o'm genau Gân, 
A bydded i'n dihuno, a'n dwys oleuo'n lân, 
'Yn erbyn grym Pabyddiaeth, sy'n helaeth amlhau, 
Am ddyfod i'n Llywodraeth, ysywaeth, gwnant neshau. 


2 Er dyddiau Harri'r Wythfed, 'ni gawsom nodded gwych, 
Holl Brotestaniaid gwledydd, heb un amnedwydd nych ; 
Âr ol y lladd a'r llosgi, a'r holl drueni drud, 

Pan ydoedd rhwysg Pabyddiaeth yn benaeth ar y byd. 


9 Nid allaf nodi'r ganfed, na'r filfed ran a fu, 
O erchyll waith Pabyddion, athrawiaeth ddigllon ddu ; 
Carcharu, crogi, a llosgi, dirdynu llawer dyn,— 
Ca'dd gwyr a gwragedd tyner eu llarpio yn mhob llun ! 

4 'Roedd yr Offeiriaid Pabaidd yn gïaidd iawn i gyd, 
Pan oedd yr Esgob Bonner a'i bower yn y byd ; [a Wolsley. 
“Roedd dau o Gardinaliaid* o'i blaid fel bleiddiaid blin, *Poole 
Am ddifa'r Protestaniaid, truenus gwnaent eu trin ! 

5 Yn amser Mari Waedlyd, anhyfryd oedd ei hoes, 

Y llosgwyd yn Nghaerfyrddin, mewn grym gerllaw y Groes, 
Yr enwog Doctor Ferrar, ofnadwy chwerwder chwith, 
Sef duwiol Esgob Dewi, ei goffa bery byth. 


Pan oedd yn nghanol fflamau, a'i gnawd yn oleu 'gyd, 
Gweddiodd â'i holl egni, nes llwyr ddybenu o'r byd ; 
Er gwaetha'r Pab a'i gynghor, aeth adre'n siriol sant, 
O ganol tân angerddol, i diwnio'r nefol dant. 


A'r enwog Doctor Cranmer, mewn digter roed i dân, 
Archesgob Canterbury, ca'dd yntau'i losgi'n lân ; 

Yn nghanol tân fe waeddodd, tra gallodd, lawer gwaith, 
Rwy'n marw yn Nghrist fy Meddyg, O fendigedig iaith ! 


Jane Grey, oddiar yr orsedd, a ddaeth i ddiwedd oes, 
A'i hanwyl briod hefyd, am gredu yn Ngwaed y Groes ; 
A'r ddau a dystiai'n ddiball, cyn profi'r fwyall fawr, 
Cawn goron anllygredig,—O fendigedig awr ! 


Nid allaf nodi allan rifedi rhai'n, a'u rhyw, 
Ferthyrwyd o dduwiolion, a gweinidogion Duw : 

'Trwy Scotland, Cymru, a Lloegr, yr Esgob Bonner bu 
Yn lladd a llarpio'n ffyrnig, a'i holl fileinig lu ! 


Pe caem dan 'sgrifen eglur holl bapyr sy'n y byd, 
Nid allai neb fynegi eu holl ddrygioni gyd: 

O greulonderau Rhufain, darluniad cywrain gawn 
Yn llyfyr y Datguddiad, mewn teg ddarlleniad llawn. 


Goleuwyd lampau nefol drwy Grist a'i farwol glwy”, 

Na chuddia twyll Pabyddiaeth mo'u hanesyddiaeth hwy ; 
Caniadau milwyr Sïon, yn nghanol digllon dân, 

A wnant i gannoedd weled goleuni'r Ysbryd Glân. 


Gan Bab ni chaiff y bobloedd ddim Biblau tra b'ont byw, 
A geilw ei hun yr unig nodedig Ficar Duw ; 

Oddiar deyrn-gadair Pedr fe leda ei faner fawr 

Dros lawer o'r Cyfandir, mae'n eirwir hyny /nawr. 

Rhaid darllen /Mass yn Lladin, ymgrymu wrth lun y groes, 
I gadw'r bobl mewn t'wyllwch, a phob anferthwch foes ; 
Addoli meirwon ddelwau o amryw seintiau sy 

I'w weled mewn capelydd, a llanau, gwn, yn llu. 


Gweddiau at y seintiau, hoff eiriau a goffair, 

Sef Pedr, a Paul i'w ganlyn, a hithau'r Forwyn Fair,— 
Lle nad oes un apostol erioed o ddynolryw, 

Dros ddynion yn eirioli, ond Iesu, gyda Duw. 


Fe rydd y P»iest, rhag pechod, ollyngdod o bob llun,— 
Am arian bydd yn maddeu holl weithrediadau dyn ; 
Am arian fe dŷn allan eneidiau o'r purdan poeth, 

Drwy falais dyfais diafol, —O waith annuwiol noeth ! 


Nid all yr un offeiriad o Bapist yn y byd, 

Rhag perygl cael ei dori, briodi ar unrhyw bryd ; 

Mae'n debyg rhag i'r merched gael gweled eu drwg waith, 
A'i adrodd i'w cym'dogion—gwnai hyny greulon graith. 


Heblaw eu gau aberthau, saith sacramentau sydd, 

A chredant Draws-sylweddiad, y ffyliaid gwan eu ffydd ; 
Lle byddo corff ar 'styllen, hwy gadwant lawen wledd— 
Gweddiant dros y marw ar ol ei fwrw i'w fedd. 


Daeth amryw rai i eistedd, i'r Senedd, drwg eu sawr, 
Gwnant gynnyg rhyfyg Rhufain i furiau Prydain Fawr; 
Ni chafodd y Pabyddion fath freintiau uchel fri, 

Er dechreu Protestaniaeth, gan ein Llywodraeth ni. 


Yn Gardinal gwnaed Wiseman, dros Brydain gain i gyd, 
Esgobion hefyd dano,—mewn llawer bro a'u bryd 
Am fynu i'n Llywodraeth Babyddiaeth, fel y bu ; 
Gwae ni os caiff hi'r Orsedd, cawn deimlo eu dialedd du ! 


Eglwyswyr, a phob enwad o Brotestaniaid, dewch, 

At Dduw mewn gweddi nerthol, yn unol oll ymwnewch, 
Rhag meirw yn nghanol fflamau, a llosgi'n Biblau'n boeth,— 
Pe dryllid ein capelydd, gwnaid ni'n annedwydd noeth. 

21 Lluosog yw'r Pabyddion dros dir Iwerddon draw, 
Drwy Scotland fawr a,Lloegr; mae llawer ar bob llaw, 
A chyda ninau yn Nghymru maent yn cynnyddu'n wir,— 
Capelydd wnant o newydd drwy'r gwledydd, gwn yn glir. 








22 Yn agos i Dreffynnon hoff lon, yn sir y Fflint, 
'Roedd arian at wneyd Eglwys mewn 'wyllys weddus gynt, 
A hyny ar dir Lord Fielding y Downing, ond diau 
Gwnant hon. yn Eglwys Babaidd, mae'n ffiaidd ei goffhau. 


















28. Pabyddiaeth sy'n ymledu drwy'r ardal hyny o hyd,— Ŵ 
Mae Coleg yn Nhremeirchion; ger bron ar hyn o bryd, | 
Yn Nyffryn Clwyd teg odiaeth, er helaeth gadarnhau, 
A: dysgu gweinidogion Pabyddion gweigion gau ! 


24 Gerllaw i Aberystwyth, mae'n adwyth dweyd, yn wir, 
Mae yno athrawiaeth afiach yn Eglwys Clarach glir ; 
Llawforwyn i Babyddiaeth yw Puseyaeth, heb ddim pall, — 
Rhag Jesuitiaid eto fe ddylid gwylio'n gall. 





25 Mae llawer twyll a dichell dan fantell Rhufain fawr, 
Mae llu o'i gau brophwydi'n gorlenwi daiar lawr ; 
Er d'od mewn gwisgoedd defaid, nid ynt ond bleiddiaid blin, 
Os cant awdurdod rymus, truenus gwnant ein trin. 


26 Ni wiw i ni mo'r cysgu, rhaid in” ymdrechu am dro, 
Mewn ymdrech mawrmnae'r gelyn pryd hyn mewn bryn a bro ; 
Er attal rhwysg Pabyddiaeth, heb ryfel chwaith na chur, 
Duw drefno i'r ddau Senedd-dy wyr fyddo'n barnu'n bur. 

27 Duw gadwo Ynys Prydain o dan ei aden ef, 
A'n tirion, fwyn Victoria a gaffo noddfa'r Nef; ^ 
Na chaffed Protestaniaid un prudd osodiad sen, iE 
Gwir grefydd/a flodeuo, gwnaed pawb ddymuno. Amen. 


LEWIS HUGHES, o ARFONu. 


seren 


E. Williams wi Mab, 4Argraffwyr, Aberystwyth. 

